stanford-oval/wikipedia huggingface dataset:
מילדורה
היסטוריה

לפני הגעת ההתיישבות האירופאית התגוררו באזור שבטים אבוריג'ינים שנמשכו אליו בזכות אדמתו הפורייה ושפע המזון שהניבה. האירופאים הראשונים הגיעו לאזור ב-1857 והקימו חוות גידול כבשים. בין השנים 1877–1884 היו בוויקטוריה שנות בצורת. הדבר הניע את אלפרד דיקין (Alfred Deakin), אז שר בממשלת אוסטרליה ולימים ראש הממשלה, לנסוע לקליפורניה ולבחון את נושא ההשקיה. שם הוא פגש את מהנדסי ההשקיה, האחים ג'ורג' וויליאם צ'אפי (Chaffey). ב-1886 הגיע לאוסטרליה ג'ורג' צ'אפי ובחר באתר של חוות הכבשים הנטושה של מילדורה כדי להקים את העיירה הראשונה שאדמותיה יושקו באופן מלאכותי. לצורך כך הוא חתם עם ממשלת ויקטוריה על חוזה בהיקף של 300,000 ליש"ט לעשרים שנה. לאחר ויכוחים פוליטיים הוקם היישוב מילדורה ב-1887 ושנה לאחר מכן נפתח במקום סניף הדואר.
בשנות התשעים של המאה ה-19 שגשגו העיירות השכנות למילדורה. באותה תקופה התפתחה באוסטרליה מכת הארנבים. הדבר גרם מכה קשה למגדלי הצאן, בעיקר מדרום לנהר המארי. במקביל היה באותה תקופה שפל כלכלי. שני הגורמים הללו האטו את התפתחותה של מילדורה. לאחר תקופה זו היישוב התאושש והתפתח. עד מהרה הפכה מילדורה לעיירה המרכזית במחוז. נבנו בה פרברים והוקמו יישובים בסמוך לה. החל משנות העשרים של המאה ה-20 התפתחה באזור רשת קרוניות רכבת אזורית. ב-1934 הוכרזה מילדורה כעיר.
לאחר מלחמת העולם השנייה קלטה מילדורה גל גדול של מהגרים, בעיקר מיוון ומאיטליה שנמשכו לענפי החקלאות שהיו זקוקים לעובדים בלתי מקצועיים לקטיף הפירות.
הערות שוליים

↑  מילדורה במפקד 2011
↑  Westcott, Peter (1979). "Chaffey, William Benjamin (1856–1926)". Australian Dictionary of Biography. Australian National University / Melbourne University Press.
↑  "Mildura". Sydney Morning Herald Travel.
| --- | --- |
בקרת זהויות :  NLI: 987007552812005171  GND: 10356832-3  LCCN: n82095047  MusicBrainz: ff07b91e-3415-4127-b051-3d302da98f82  VIAF: 139423932   WorldCat (עם VIAF): 139423932
מישל לוהאן גרישם

מישל לוהאן גרישם (באנגלית: Michelle Lujan Grisham; נולדה ב-24 באוקטובר 1959) היא פוליטיקאית אמריקאית חברת המפלגה הדמוקרטית המכהנת כמושלת ניו מקסיקו. קודם לכן כיהנה כנציגת המחוז הראשון של ניו מקסיקו בבית הנבחרים של ארצות הברית. בנובמבר 2018 נבחרה לתפקיד מושל ניו מקסיקו, ובראשית ינואר נכנסה לתפקידה. נבחרה לכהונה שנייה בבחירות 2022.
ביוגרפיה

לוהאן גרישם נולדה בלוס אלמוס שבניו מקסיקו, בתם של באדי וסוניה. ב-1977 סיימה לימודי תיכון בסנטה פה. אחותה של לוהאן גרישם מתה מגידול סרטני במוחה בגיל 21, מאבקה הרפואי הביא להתרוששות משפחתה ודחף את לוהאן גרישם לקריירה ציבורית. ב-1981 היא סיימה תואר ראשון באוניברסיטת ניו מקסיקו וב-1987 סיימה לימודי תואר JD במשפטים מאוניברסיטת ניו מקסיקו. לאחר הלימודים עבדה בלשכת עורכי הדין של ניו מקסיקו ועמדה בראש תוכנית הפניית קשישים לעורכי דין. בשנים 1991–2002 עבדה כמנהלת הסוכנות לענייני הזדקנות של מדינת ניו מקסיקו. בשנים 2002–2004 כיהנה כמזכירה לענייני הזדקנות ושירותים לטווח ארוך ובשנים 2004–2007 כיהנה כמזכירת הבריאות בקבינט של מושל ניו מקסיקו.
ב-2008 התמודדה בבחירות המקדימות של המפלגה הדמוקרטית לקראת הבחירות לקונגרס, אך סיימה במקום השלישי. בשנים 2010–2012 כיהנה בראש מועצת מחוז ברנליאו שבניו מקסיקו.
ב-2012 ניצחה כמועמדת המפלגה הדמוקרטית בבחירות לנציגות המחוז הראשון של ניו מקסיקו בבית הנבחרים של ארצות הברית. היא נכנסה לתפקידה בינואר 2013. מאז נבחרה לשתי תקופות כהונה נוספות. מאז 2017 היא מכהנת כראש השדולה ההיספנית בקונגרס.
לוהאן גרישם התמודדה כנציגת המפלגה הדמוקרטית לתפקיד מושל ניו מקסיקו במסגרת הבחירות בארצות הברית ב-2018, וגברה בהן על מועמד המפלגה הרפובליקנית סטיב פירס עם 57% מקולות הבוחרים.
בבחירות 2022 נבחרה לכהונה שנייה, לאחר שניצחה את המועמד הרפובליקני, מארק רונצ'טי, עם 52% מהקולות.
חיים אישיים

לוהאן נישאה לגרגורי גרישם בשנת 1982. היא התאלמנה מגרגורי בשנת 2004, כאשר נפטר עקב מפרצת תוך-גולגולתית. לזוג נולדו שתי בנות.
ב-2022 נישאה בשנית למנואל קורדובה, בעל עסק קטן מאלבקרקי, כאשר סגנית נשיא ארצות הברית, קמלה האריס, אישרה את נדריי הזוג.
הערות שוליים

↑  Sister's death drives Lujan Grisham, פוליטיקו, 18 בינואר 2013
↑  Lujan Grisham's Long-Term Goals Are in Focus, ‏rollcall.com, ‏11 באוגוסט 2013
↑  Dan Boyd / Journal Capitol Bureau Chief, VP Kamala Harris set to officiate Lujan Grisham's wedding next month, Albuquerque Journal, ‏2022-04-19 (באנגלית)
| --- | --- |
בקרת זהויות :  GND: 119932325X  ISNI: 0000 0005 0001 504X  LCCN: no2019003134  SNAC: w6q0614t  US Congress: L000580  VIAF: 1424154741632553110006   WorldCat (עם VIAF): 1424154741632553110006
מחמוד האשמי שאהרודי

מחמוד האשמי שאהרודי (בפרסית: محمود هاشمی شاهرودی; 15 באוגוסט 1948 – 24 בדצמבר 2018) היה אייתוללה ופוליטיקאי איראני שיעי תרייסרי שהשתייך למחנה השמרני ושימש במספר תפקידי מפתח במשטר האיראני וביניהם כיושב ראש המועצה האיראנית לאבטחת אינטרס המשטר מ-14 באוגוסט 2017 ועד מותו ב-24 בדצמבר 2018. לפני כן שימש כיושב ראש מועצת המומחים האיראנית וכראש מערכת המשפט של איראן מ-1999 עד 2009.
ביוגרפיה

האייתוללה שאהרודי נולד בנג'ף שבעיראק להורים פרסים אתניים. אביו, עלי חוסייני שאהרודי, היה מלומד ומורה בסמינר נג'ף והאייתוללה מחמוד האשמי שאהרודי סיים לימודים יסודיים בבית הספר אלאוויה של נג'ף לפני שעבר לסמינר. האייתוללה חומייני והאייתוללה מוחמד באקר א-סדר היו מוריו בנג'ף. כשהגיע לאיראן בעקבות המהפכה האיראנית, הוא לימד בקום וחסן נסראללה, המזכיר הכללי הנוכחי של ארגון חזבאללה, היה אחד מתלמידיו.
בשנת 1974 נכלא האייתוללה שאהרודי על ידי מפלגת הבעת', עקב פעילות פוליטית הקשורה למפלגת הדעווה האסלאמית.
לאחר המהפכה האיראנית עבר שאהרודי לאיראן. הוא עזר לשמר את היחסים בין האייתוללה ח'ומייני למוחמד סאדק א-סאדר, כמו גם העברת המסרים של מרג'ה בנג'ף לאיתוללה ח'ומייני. הוא נבחר כחבר מועצת האפוטרופוסים בשנת 1995. לאחר מכן מונה לראש הרשות השופטת בשנת 1999. ביולי 2011 מונה שאהרודי על ידי המנהיג העליון עלי חמינאי לעמוד בראש המועצה לאבטחת אינטרס המשטר, גוף שהיה מעורב בין היתר במציאת פתרון סכסוך מתמשך בין הנשיא מחמוד אחמדינז'אד לבין הפרלמנט. הגוף בן חמישה חברים שבראשו עמד שאהרודי מורכב מ"קשיחים הידועים בהתנגדותם לכל רפורמה במערכת השלטונית", לפי סוכנות הידיעות. המינוי נתפס כצעד שמטרתו להדוף או להחליש את נשיא איראן לשעבר האשמי רפסנג'אני שעמד בראש גוף זה שהוקם לבוררות במחלוקות במסגרת המערכת השלטת ברפובליקה האסלאמית. רפסנג'אני ניכר את חמינאי ואת הממסד האסלאמי ב"תמיכתו השקטה" בהתנגדות לתוצאות הבחירות השנויות במחלוקת ביוני 2009, שבהן בחרו מחדש את הנשיא מחמוד אחמדינז'אד.
שאהרודי גינה את דאעש כארגון טרור המבצע את החטאים הגרועים ביותר של הרג אנשים בשם הג'יהאד. שאהרודי גם גינה את דאעש על כך שהרס את התשתית של ציוויליזציות ומדינות, ועל ביצוע רצח.
שאהרודי אושפז בבית חולים בטהראן במאי 2017 עקב מחלה. מספר בכירים במשטר האיראני, כולל המנהיג העליון של איראן, עלי ח'אמנאי, ביקרו אותו. רופאו של שאהרודי ציין שהניתוח שלו נועד ל"הפרעת עיכול שכיחה למדי". בינואר 2018 הודיע בנו של שאהרודי כי נסע לחו"ל להמשך הטיפול, אך לא התייחס למדינה בה התבקש המשך הטיפול. העיתון האנוברשה אלגמיינה דיווח ב-4 בינואר 2018 ששאהרודי נמצא במכון הבינלאומי למדעי המוח בהאנובר, גרמניה. ב-23 בדצמבר 2018 דווח על ידי כמה כלי תקשורת איראניים ששאהרודי מת. עם זאת, הידיעה לא אושרו על ידי משפחתו. צוות הרפואה שלו הודיע ששאהרודי נמצא בתרדמת ושאין תקווה להחלמתו. לבסוף הוכרז מותו בשעה 22:04 IST למחרת. הלוויה ממלכתית נערכה ב-26 בדצמבר בטהראן בהובלת המנהיג העליון של איראן עלי ח'מינאי והוא נקבר במקדש פאטמה מעצומה בקום.
הערות שוליים

1 2  Karimi, Arash (27 באוקטובר 2014). "Shahroudi seen as likely candidate to head Assembly of Experts". al-monitor. {{cite web}}:  (עזרה)
1 2 3 4  Staff Writer (24 בדצמבר 2018). "The biography of Mahmoud Hashemi Shahroudi". hamshahrionline. {{cite web}}:  (עזרה)
↑  Javedanfar, Meir. "The future of Iran after Khamenei". america.aljazeera.
↑  Hovsepian-Bearce, Yvette (2015). The Political Ideology of Ayatollah Khamenei: Out of the Mouth of the. Routledge. p. 125. ISBN 978-1138813106.
1 2 3  Ali Akbar Dareini (2011-07-26). "Iran's Supreme Leader Names Mediator In Power Struggle". Radio Free Europe.
↑  Staff writer(s) (6 ביוני 2016). "هاشمی شاهرودی‌: هیچ‌کس حق ندارد وحدت اسلام را زیر پا بگذارد" [Hashemi Shahroudi: No one has the right to violate Islamic unity]. Aftab (בפרסית). נבדק ב-9 ביוני 2016. {{cite news}}:  (עזרה)
↑  فردا, رادیو (23 בדצמבר 2018). "رسانه‌ها از وضعیت جسمی "نامساعد" محمود هاشمی شاهرودی خبر می‌دهند". رادیو فردا. {{cite news}}:  (עזרה)
↑  "Top Iranian cleric Shahroudi dies". Reuters. 24 בדצמבר 2018. נבדק ב-24 בדצמבר 2018. {{cite news}}:  (עזרה)
↑  "Chairman of Iran's Expediency Council passes away". tehrantimes.com.
↑  "Funeral Procession Held for Iranian Statesman". ifpnews.com.
↑  "Massive turnout at Ayatollah Shahroudi's funeral". tehrantimes.com.
| --- | --- |
בקרת זהויות :  GND: 1119835445  LCCN: no2004019345  SUDOC: 191617350  VIAF: 73559609   WorldCat (עם VIAF): 73559609
כפאי

כְּפַאי הוא מצב במהלך משחק השחמט בו ההכרח לנוע כדי לבצע את התור גורם נזק לעמדת המשחק. לצד שכנגד אין כל איום ישיר, אולם כל אפשרות קיימת לתזוזת כלי של הצד הנאלץ לנוע, גורעת מכוחו. המסע יוצר עבור הצד שכנגד אפשרות לניצחון שלא עמדה לרשותו טרם המסע, או אפשרות לתיקו, כשמצבו היה נחות קודם לכן. המונח "כפאי" מופיע גם בתורת המשחקים הקומבינטורית.
תולדות המושג

הכפאי נקרא בלועזית "צוגצוואנג" (Zugzwang) או "זוגזוואנג". בגרמנית: "צוג" פירושו תנועה, ו"צוואנג" – כורח. היסטוריון השחמט אדוארד וינטר קובע כי המונח הופיע לראשונה בעיתון הגרמני "שחצייטונג", בגיליון ספטמבר 1858.
בשנת 1905 השתמש בו באנגלית אלוף העולם עמנואל לסקר בגיליון פברואר של "מגזין השחמט של לסקר". השימוש ברעיון, ללא המילה הספציפית, הוא קדום ביותר. הסיום משמאל, המציג כפאי, פורסם על ידי זיירב קטאי, בין שנת 813 לשנת 833, בניתוח של משחק השאטראנג'.
כפאי בסיומי משחק

הכפאי הוא מרכיב קריטי בסיומי משחק, בהם מספר האפשרויות מצומצם. לדוגמה, בעמדה של מלך וצריח כנגד מלך, אין כל דרך לכפות מט אלא על ידי כפאי.
השחור במסע. מאחר שחובה עליו לבצע מסע הוא נאלץ לבצע את המסע:
1...מה8□
ולספוג מט על ידי
2.צג8 #.
גם אם הלבן היה במסע, זה לא היה משנה את התוצאה: כל מה שעל הלבן לעשות הוא להזיז את הצריח לאורך טור ג', לכל משבצת בין השורה השנייה והשישית, כך שבכל מקרה השחור ייאלץ לבצע את המסע הנ"ל שיוביל להפסד.
כפאי בסיומי משחק > כפאי הדדי

גם בסיומי רגלים הכפאי הוא מוטיב מרכזי.
כשעליו לזוז, המלך השחור נאלץ לנטוש את מקום מפלטו:
1...מד7□ 2.מו7 והלבן מכתיר בבטחה. למעשה, עמדה זו היא דוגמה לכפאי הדדי: הצד שתורו לנוע מצוי בכפאי, שכן הלבן במקרה שתורו לנסוע, על מנת לשמור על חיילו הבודד, נאלץ לבצע את המסע: 1.מה6 המוביל לפט, ולמעשה אם זה התור של השחקן הלבן המשחק נגמר בתיקו בכל מקרה, אלא אם כן הוא ירחיק את המלך שלו מהרגלי שלו והשחקן השחור לא יכה את הרגלי שלו. אם כן, הצד שתורו לנסוע, מפסיד מכך.
כפאי בסיומי משחק > סיומי רגלים ופרשים

כפאי הוא מצב שכיח במיוחד לגבי רגלים ופרשים, היות שהם כלי המשחק אשר אינם יכולים להתמיד בשמירה על ערוגה כלשהי לאחר תזוזה. להלן שימוש כפול בכפאי מהמשחק קורצ'נוי - פטרוסיאן בשנת 1974. המשחק הגיע לעמדה משמאל.
הלבן זיהה את מגבלות התנועה של כלי השחור ובמסעו הבא יצר כפאי:
1.רד3
השחור נאלץ, בגלל הכפאי, להזניח את ההגנה על ו5:
1...פה4
ובהמשך:
2.ר:ה4 ו:ה4
3.מ:ה4 מח5
4.מו5 מ:ח4
5.ז6 ח:ז6+
6. מ:ז6 מז4
7.מו6 מו4
8.מה6 מה4
9.מד6 מד4
10.מג6 מג3
11.מ:ב6 מ:ב3
נוצרה העמדה משמאל.
כעת הכאת חיילים נחפזת של הלבן לאחר 11.מ:ג5? מ:א4 12.מב6 מב3 13.ג5 א4 או 11.מ:א5? מ:ג4 תסתיים בתיקו. על כן הלבן שיחק:
11.מב5!
והשחור נתון בכפאי פעם נוספת. הוא נאלץ להרפות מן האיום על אחד הרגלים הלבנים:
11...מג3 יגרור 12.מ:ג5 ו-11...מא3 ייענה ב-12.מ:א5.
על כן השחור נכנע.
במהלך משחק תחרותי

הבאת כלי היריב לכפאי מלא, בטרם התמעטות הכלים לקראת סיום, מהווה הישג מרשים שקשה ליצור. הרי שתי דוגמאות קלאסיות.
השחור במסע המשיך:
25...ח6! ולבן נכנע. לאחר כמה מסעי חיילים, שלא ישנו דבר (למשל: 26.א3 א5 27.א:ב א:ב 28.ח4 מח7),
יהיה עליו להזיז כלי, ונבצר ממנו לעשות כן ללא איבוד חומר שלא יתרום דבר לשחרורו.
הפרש מוגבל בידי ב-4, על 26.מח2 (או 26.ז4) יבוא צ5ו3!. 26.רג1 ר:ב-1, והצריח ב-ה1 נאלץ להגן מפני צה2 הלוכד מלכה.
(זאמיש – נימצוביץ', 1923)
.
פרידריך זמיש מול אהרון נימצוביץ, 9.3.1923, "The Immortal Zugzwang Game" - Nimzowitsch's Greatest Masterpiece
עמדת כפאי הופיעה במהלך דו-קרב על אליפות העולם (שטייניץ- לסקר 1896).
שחור אינו מאיים דבר אולם לבן בכפאי: אם הרץ יזוז יבוא צז2+. על תזוזת החייל, ייפול הרץ. המלכה הלבנה נאלצת להמשיך לפקח על הרץ ועל ז2. והצריח - על ח1 והחייל ו5. לאחר
35.צה1 מה:ו5
36.צה5 מהו3
37.ד5 מהז3+
38.מח1 מה:ה5
39.ד:ג6+ מ:ג6
לבן נכנע.
לבן: אלכסנדר אלכין שחור: פרנק מרשל
כדי לראות את המשחקים, יש לאפשר בדפדפן שלכם ג'אווהסקריפט.
[Event "New York"]
[Site "New York"]
[Date "1927.03.19"]
[Round "18"]
[White "Alekhine, Alexander"]
[Black "Marshall, Frank James"]
[Result "1-0"]
[ECO "E10"]
[PlyCount "51"]
[EventDate "1927.02.19"]
[EventType "tourn"]
[EventRounds "20"]
[EventCountry "USA"]
[Source "ChessBase"]
[SourceDate "1999.07.01"]
1. d4 Nf6 2. c4 e6 3. Nf3 Ne4 4. Nfd2 Bb4 5. Qc2 d5 6. Nc3 f5 7. Ndxe4 fxe4 8.
Bf4 O-O 9. e3 c6 10. Be2 Nd7 11. a3 Be7 12. O-O Bg5 13. f3 Bxf4 14. exf4 Rxf4
15. fxe4 Rxf1+ 16. Rxf1 e5 17. Qd2 c5 18. dxe5 d4 19. Qf4 dxc3 20. Qf7+ Kh8 21.
bxc3
{מסע זה ממחיש את מצבו האבוד של השחור, שנתון בסוג של כפאי. אחרי 21. ה6? פו6 22. ה7 מהז8 23. צ:ו6 רז4 24. מה:ז8+ מ:ז8 25. צד6 צה8 הלבן היה מוצא את עצמו בעמדה בעייתית. }
Qg8 22. Qe7 h6 23. Bh5 a5 24. e6 g6 25. exd7 Bxd7 26. Rf7 1-0
קומפוזיציה

בבעיות שחמט, כפאי הוא מוטיב שכיח ובסיסי למדי, לפיכך בדרך כלל ניתן למוצאו בצירוף היבטים אמנותיים נוספים.
קומפוזיציה > דו-מסעית

בבעיות הדורשות מט בשני מסעים, דרך פשוטה לפתרון הבעיה עשויה להיות ניסיון להנחית מט בשני מהלכים רצופים של איום על המלך של היריב, ואז בחינת ההגנות השחורות האפשריות במסע הראשון. דרך זו של פתרון איננה מתאימה במקרה של כפאי, שהרי אז המסע הראשון איננו מאיים דבר. לפיכך, סבור אלוף העולם לשעבר בפתרון בעיות, ג'ון נאן, חשובה מאוד ההבחנה באפשרות של כפאי בבעיות אלו.
שלוש אפשרויות עבור תפקיד המסע הראשון קיימות בהקשר זה: יצירת כפאי, שמירה על כפאי וחילופי כפאי.
קומפוזיציה > דו-מסעית > יצירת כפאי

בבעיה משמאל לבן יוצר כפאי:
לשם יצירת כפאי יש לבודד את האפשרויות העומדות במעמד הנוכחי לרשות הצד המתגונן:
על מסע בפרש, 1...רב2 או 1...מד4 יבוא: 2.פב5 #.
המלכה השחורה חייבת להיצמד לאלכסון הארוך על מנת להגן מפני 2.מהה5 # אולם אפשרויותיה מצומצמות:
1...מהד4 2.פד1 # 1...מהה5 2.מה:ה5 #, 1...מהו6 2.ר:ו6 #.
אם כן על הלבן להכין מענה רק ל-1...מהח8, שכנגדו לא קיימת תשובה מכריעה כרגע. הפתרון כולל הצבה מפתיעה של כלי בפינה:
1.צח8! 1...מה:ח8 2.מה:ח8 #.
הבעיה משמאל שחוברה גם היא על ידי סם לויד היא דוגמה נוספת לדו-מסעית בה נוצר כפאי. הפתרון הוא 1.צו3! (ללא איום). אלו התגובות האפשריות עבור שחור:
1...מ:ו3 2.פז5 #
1...ה5 2.פז5 #
1...פ:ו3 2.מהח7 #
1...פ~ 2.צז4 #
1...ר:ו3 2.מהב1 #
1...ר~ 2.צה2 #
ניתן לראות שכל מסע של השחור מקלקל את עמדתו בדרך כלשהי ומאפשר ללבן לנצל זאת ולהנחית מט.
קומפוזיציה > דו-מסעית > שמירה על כפאי

בבעיה משמאל האתגר הוא כיצד לא לקלקל את הכפאי:
הכפאי כבר מושלם: על המלכה השחורה לשמור הן על ה5 מפני המלכה הלבנה, והן על ג7 מפני הפרש. לפיכך הצבת כלי בשורה השביעית
(1...רו7/רה7/פד7) תאפשר מט בפרש. הכאה ב-ה6 או בח5 תשחרר את הרץ הלבן:
2.רו3 #. 1..ר:ד4 2.ה4 # ו1...רד6 2.מהו3 #.
הבעיה היא, שכל כלי הלבן עומדים במקומות אידיאלים, מצפים למילוי תפקידם. רק המלך יכול לבצע מסע 'נייטרלי', שאיננו הורס את מערך המטים המוכן. אולם תוכן הבעיה והדיוק שבה, טמונים בזהירות שעל הלבן לנקוט בבחירת המפלט למלך, כדי שלא לשחרר את השחור מן הכפאי.
כל מסע שגוי של המלך יתקל בריתוק:
1. מלך לטור ו? 1..מהו7. 1.מז1? ר:ד4! 1.מח2/ז3? רד6.
על כן הפתרון היחידי הוא
1.מח1 שאיננו מקלקל דבר בכפאי.
קומפוזיציה > דו-מסעית > חילופי כפאי

בבעיה הבאה העמדה נראית כפאי הדדי:
רק שתי אפשרויות ישנן עבור שחור: קידום החייל (1...ו1=מה 2.מה:ד2 # או 1...ו1=פ 2. מהה2 #) וכן: 1...ה:ד3 2.מהו3 #.
אלא שהלבן במסע ואין לו מהלך נייטרלי, והוא נאלץ להסיר את המצור. הפתרון הולם בערוגה המוגנת ביותר ('טאסק') ויוצר מצב כפאי חדש:
1.פ:ו2! 1...מו4 2.מהה4 #, 1...פ:ו2 2.מה:ז3 #, 1...ז:ו2 2.מהז5 #.
אם כן, לבן זנח את מצב הכפאי בעל כורחו, אלא שהשכיל ליצור חדש.
קומפוזיציה > רב-מסעית

בבעיה רב-מסעית כפאי קשה יותר להשגה, כיוון שיש לדאוג שהמצב יגיע לשיתוק, אולם במהלך הדברים הצד המתגונן נע גם הוא, ולוחם על חירותו.
1.מהה4!! ('טאסק'). את המלכה ניתן להכות בשלושה אופנים! ההגנות הן: 1...צ:ב6 2.מה:ד3+, 1..ד:ה4 2.רו7, 1...ר:ה4 2.ר:ה2+.
הנושא שלנו מתבטא בהמשך:
1..צ:ה4 2.רז6! והצריח השחור כפוי לפנות לרץ הלבן דרך להנחתת מט.
קומפוזיציה > בסיומי – חיבור (אטיודים)

המרחב שמציעים סיומי-חיבור, מאפשר שילוב מגוון של כפאי עם אלמנטים נוספים.
כפאי מרשים בדרך הטבע, כשכלי הצד המשותק רבים יותר. יש בכך משום ניצחון הרוח על החומר.
העמדה הבאה היא חלקו האחרון של סיום של אלכסיי טרוצקי (1897).
הצריח השחור הכה זה עתה מלכה.
במקום להשיב לו כגמולו, מקריב הלבן כלי נוסף על מנת לבנות כפאי נדיר ביחסי הכוחות שבו:
1.רז2+! מ:ז2
2.פו4+ מז1
3.מה1!
המסע החוקי היחידי העומד לרשות שחור יוצר סגירה עצמית:
1...ז2 2.פה2 #!
קומפוזיציה > בסיומי – חיבור (אטיודים) > כפאי במיעוט כלים

ביצוע מרשים הוא גם יצירת כפאי במינימום כלים. הרי עמדת הסיום בחיבורו של לומר (1967). על הלבן לזכות. השחור במסע נתון בכפאי.
1...מח2 2.מהג2+ -ז2 #. 1...ז2 2.מה:ז2 #. 1...ה5 2.מהו5+ -ג2-ז2 #. 1..פרש נע 2.מה:ה6+ - ה2-ז2 #.
המלכה השחורה כפותה להגנה על ז3, ואין לה אף מקום בטוח ממנו היא יכולה להתמיד לעשות כן.
קומפוזיציה > בסיומי – חיבור (אטיודים) > כפאי בגרעון חומרי ניכר

גולאייב הצליח ליצור עמדת כפאי עם רגלים בלבד כנגד מלכה. הרי סיום חיבורו (1940). על הלבן לזכות:
1.ז:ח8=מה+! מה:ח8
2.ד4
והמלכה נאלצת להגיח מכלובה וליפול שדודה.
קומפוזיציה > בסיומי – חיבור (אטיודים) > כפאי בשילוב מגוון מוטיבים טקטיים

גם בחלקו האחרון של הסיום של יוחנן אפק (1972), מופיעים שני המוטיבים, מיעוט חומר לצד הזוכה ויתרון לצד המפסיד, בצירוף רעיונות נוספים:
הפרש הלבן מאיים הן על הצריח השחור, והן מט בשתי ערוגות שונות. השחור במסע.
1...צב8+ !
הכאת הצריח מביאה לפט, כמו גם ההמשך:
2.מא2 צב2+!.
2.רב5+!! 'שח צולב' - מענה בשח להתראת שח. מסע זה מונע פט.
2...צ:ב5+ 3.מא2.
בעמדה שנוצרה לבן זוכה למרות נחיתותו החומרית.
ללבן אין כל איום, אולם הצריח נאלץ להיכנס לטווח איומו של הפרש, ישירות, או על ידי איום כפול ב-ב6 או ב-ג5
(כהשלמה, ו5 נשלטת בידי החייל הלבן).
לשחור אין כל מסע בכלי אחר.
גם כפאי הדדי הוא נושא חשוב.
הרי חלקו האחרון של סיום של ליאוניד קובל (1934). הלבן זוכה:
הצריח השחור לכוד. לאחר
1...צ:ג3 2.מ:ג3 מב5 3.מד4
לבן יכתיר בבטחה. לו היה זה תור לבן בעמדת הדיאגרמה, הוא היה נאלץ להסיר את המצור מעל הצריח, והתוצאה הייתה תיקו.
קטע האטיוד הבא מדגים תכנון קפדני של העברת חובת המסע לידי היריב בעמדת כפאי הדדי:
(מתוך סיום של לודק פכמן, 1980).
לאחר ההמשך המתבקש:
1.רז1+ מב8 2.ר:ח2+ מב7
נגיע לעמדת הכפאי הבאה:
כל מסע ברץ או בצריח הלבנים, נופל בידי פרש שחור (לאלתר, או לאחר 2...פה2+).
אולם, נבחין בכך שכלי השחור בעמדה אידיאלית, ועל כן גם הוא בכפאי. לפיכך הדרך לזכיית לבן, היא בזבוז מהלך בדרך לעמדה זו.
הפתרון הוא:
1.רו2+! מב8 (1...מא8 2.צא7+ עם 3.צח7) 2.רז3+ מב7 3.ר:ח2
הלבן הגיע לעמדת הדיאגרמה האחרונה, אך תור השחור לנוע, והוא נאלץ לשחרר את הלבן מן הכפאי בו הוא נתון. לבן זוכה.
קומפוזיציה > מט לדעת

בבעיות מט לדעת הלבן מכריח את השחור לתת לו מט כנגד רצונו. גם כאן כפאי יכול לשחק תפקיד משמעותי. לפנינו מט לדעת בשניים מאת אורג'ן, (1970), בו מושם דגש על הדיוק במניעת שחרור השחור.
רק המלכה השחורה יכולה לנוע. המענה יהיה הקרבת מלכה לבנה בשח, כך שיריבתה תיאלץ להכותה תוך הנחתת מט. נבדוק את האפשרויות העומדות לרשות המלכה השחורה. על
1...מהו6/מהח8/מהח2 יבוא 2.מהב2+. 1...מהח6/מהז5/מהו4/מהח1+ 2.מהג1+. 1...מה:ז3 2.מה:ד3+ 1...מהח5/מהז4 2.מהד1+ .
נשארו רק הערוגות ח7 ו-ח3. מסתברת הסטת הצריח הלבן מן השורה השלישית, בה הוא מפקח על ד3, כדי לאפשר 2.מה:ד3+. אולם יש להקפיד על מיקום מדויק של הצריח, לבל תסתתר המלכה השחורה מאחוריו, ובכך יימצא מוצא מן הכפאי. סקירת ההתאמות הבאות תסייע לבדיקת ההגנות הצפויות:
על מסע צריח לבן לערוגה:	ז7	ז6	ז5	ז4	ז2	ז1
תגיע מלכה שחורה לערוגה:	ח8	ח7	ח6	ח5	ח2	ח1
אם כן, רק
1.צז8! יוצר כפאי מלא. אמנם נפתחות עבור המלכה שתי אפשרויות נוספות, אולם גם להן מוכן מענה:
1...מהו2 2.מהב2+ 1...מהה1+ 2.מהג1+.
הערות שוליים

↑  http://www.chessgames.com/perl/chessgame?gid=1082290
↑  אהרון נימצוביץ', 'שיטתי', עמוד 171
↑  http://www.chessgames.com/perl/chessgame?gid=1132712
↑  Vladimirov  y.   'Samuel loyd' 2002 p.15
↑  Nunn john, 'Solving in style' 2002 p.2, 17,175
↑  Nunn john, 'Solving in style' 2002 p.5
↑  Vladimirov  y. 'Samuel loyd' 2002 p.24,
↑  Vladimirov  y.   'Alexey troitzky' 1998 ' p.12
↑  'שחמט' האיגוד הישראלי לשחמט 1976 גיליון 3 עמוד 74
↑  שאול הון, 'הסיום בשחמט', 1961 עמוד 65
↑  Komay, Costaf,  Einat, ' Israeli chess problem art 1932-2010 p.161
↑  אמציה אבני, 'כפאי',  ירחון 'שחמט', האיגוד הישראלי לשחמט, 1982 עמוד 77
↑  אמציה אבני, שחמט יצירתי,  הוצאת גמביט, 1989, עמ' 56
↑  Nunn john, 'Solving in style', 2002 p. 121
מילדרד מקדניאל

מילדרד לואיז "מילי" מקדניאל-סיינלטון (באנגלית: Mildred Louise "Millie" McDaniel-Singleton; ‏ 4 בנובמבר 1933 – 30 בספטמבר 2004) הייתה אתלטית אמריקאית, אלופה אולימפית (מלבורן 1956) ושיאנית עולם בקפיצה לגובה.
ביוגרפיה

מילדרד נולדה באטלנטה שבג'ורג'יה. היא התאמנה במכון טוסקגי שבאלבמה שבו גם שיחקה בקבוצת הכדורסל. בשנת 1953 זכתה לראשונה באליפות ארצות הברית בקפיצה לגובה. בשנים 1955 ו-1956 היא זכתה באליפות ארצות הברית הן באולם והן באצטדיון.
במשחקים הפאן-אמריקאיים שנערכו במקסיקו סיטי שבמקסיקו בשנת 1955 זכתה מקדניאל במדליית זהב בקפיצה לגובה בתוצאה של 1.68 מטר.
ביוגרפיה > אלופה אולימפית ושיאנית עולם

באולימפיאדת מלבורן (1956) זכתה מקדניאל במדליית זהב, בקפיצה לגובה בשיא עולם חדש של 1.76 מטר, שיפור לשיא בן 4 חודשים וחצי של יולנדה באלאש מרומניה (1.75 מטר) שסיימה במקום חמישי, לפני מריה פיסרבה מברית המועצות ותלמה הופקינס מבריטניה (1.67 מטר) שזכו בצוותא במדליית הכסף.
שיאים אישיים

קפיצה לגובה: 1.76 מטר (1956)
מיש-מאש

| --- | --- |

 
 מאכלים
 מוצא:  בולגריה 
 
מיש-מאש (בבולגרית: Миш-маш) הוא מאכל אביבי בולגרי העשוי מירקות טריים.
מאפיינים

מכינים את המנה מירקות (בדרך כלל עגבניות, פלפלים ובצל), ביצים וסירנה (סוג של גבינה בלקנית מלוחה), ולעיתים קרובות מעוטר בפטרוזיליה טרייה קצוצה. ישנן וריאציות שבהן מוסיפים למנה שום, בצל ירוק, חצילים, במיה או גזר. יש וריאציות ללא סירנה וללא בצל גם כן.
הכנה, הגשה וצריכה

באופן מסורתי מכינים מיש-מאש מפלפלים ועגבניות קצוצים, שמתבשלים בשמן חם על אש בינונית. ניתן לצלות מראש ולקלף פלפלים או לחתוך אותם גולמיים. לאחר מכן מוסיפים לתערובת ביצים וגבינת פטה או בולגרית להסמכה. פטרוזיליה מתווספת אחרונה, רגע לפני שמסירים את המיש-מאש מהאש. אפשר להכין את המנה גם בתנור. לפעמים נוח להכין את הירקות המבושלים מראש ופשוט להוסיף ביצים וגבינה לפני האכילה.
מרכיבים

אין מתכון אחד להכנת מיש-מאש, וקיימות וריאציות רבות ושונות של המנה.  עם זאת, המרכיבים הנפוצים מפורטים להלן:
ביצים
סירנה (גבינה בולגרית)
בצלים
עגבניות
פלפלים
שמן חמניות / שמן צמחי / חמאה
שום
פטרוזיליה
פלפל שחור
מלח
המנה מוגשת בדרך כלל חמימה, כמתאבן או כמנה עיקרית, לרוב עם לחם טרי.
ראו גם

המטבח הבולגרי
הערות שוליים

↑  Gilby, Caroline (9 ביולי 2018). The wines of Bulgaria, Romania and Moldova. Infinite Ideas. ISBN 9781910902820 – via Google Books. {{cite book}}:  (עזרה)
↑  Strnadel, Leslie; Erdley, Patrick (10 ביוני 2012). Bulgaria (Other Places Travel Guide). Other Places Publishing. ISBN 9780982261996 – via Google Books. {{cite book}}:  (עזרה)
מחמוד חמדי

מחמוד חמדי (בערבית: محمود حمدي; נולד ב-1 ביוני 1995 במצרים) הוא כדורגלן מצרי המשחק בעמדת הבלם בקבוצת א-זמאלכ מליגת העל המצרית ובנבחרת מצרים.
קריירת מועדונים

בין השנים 2013–2016 שיחק חמדי בטלאיע אל-ג'יש מליגת העל המצרית, במדיה ערך 66 הופעות ליגה והבקיע שער אחד. ב-1 באוגוסט 2016 חתם בא-זמאלכ מליגת העל המצרית.
קריירה בינלאומית

ב-25 במאי 2018 ערך חמדי את הופעת הבכורה שלו בנבחרת מצרים, בתיקו 1-1 נגד נבחרת כווית במשחק ידידות. הוא נכלל בסגל נבחרת מצרים לטורניר מונדיאל 2018, אך לא שיחק בטורניר. נכלל גם בסגל הנבחרת לטורניר גביע אפריקה לאומות 2019.
ב-14 בנובמבר 2020 הבקיע חמדי את שער הבכורה שלו בנבחרת, בניצחון 1-0 על נבחרת טוגו במסגרת מוקדמות גביע אפריקה לאומות 2021.